De Konservative i Mariagerfjord Kommune skiftede i denne uge deres borgmesterkandidat ud. Nu siger Dansk Folkeparti, at de under ingen omstændigheder vil samarbejde med den nye kandidat. Kim Skau kommer derved i modvind længe forud for kommunalvalget. - Jeg kender ikke Kim Skau, men Dansk Folkeparti vil ikke kunne støtte ham som Borgmester, det kan jeg sige helt sikkert, siger Kim Christiansen fra Dansk Folkeparti. - Da Erik Kirkegaard Mikkelsens meldte sig uf af de Konservative, mistede de en kompetent borgmesterkandidat, fortsætter Kim Christiansen. Balladen på den borgerlige fløj skaber derved problemer forud for kommunalvalget. - Jeg er overbevist om at De Konservative ikke vil kunne samle stemmer nok til at komme i det nye byråd, men det begræder vi ikke i DF, så får vi jo bare et mandat mere, siger Kim Christiansen.
Kim Christiansen fra DF vil ikke samarbejde med de Konservatives nye borgmesterkandidat Kim Skau.